ПРОЕКТ

Д О Г О В О Р

№ …………./……………г.

ЗА ДОСТАВКА, МОНТАЖ, ПУСКАНЕ В ЕКСПЛОАТАЦИЯ И ГАРАНЦИОННА ПОДДРЪЖКА НА МЕДИЦИНСКА АПАРАТУРА ЗА НУЖДИТЕ РЦТХ-ПЛЕВЕН
Днес, ……………... год.  в „РЦТХ-Плевен” на основание чл. 101е от ЗОП и  Протокол № ……./………………… г. , утвърден от  Директора на РЦТХ-Плевен, се сключи настоящият договор между:

1.  „РЦТХ-Плевен”, със седалище гр. Плевен и адрес на управление бул. „Русе” № 36, с ЕИК ……………………………, представлявано от д-р Лако Лаков в качеството му на Директор, наричано за краткост ВЪЗЛОЖИТЕЛ, от една страна и от друга, и
2. „………………………” със седалище гр. ……………….. и адрес на управление: гр. …………………………., ул. „…………………….” № ……, ЕИК ……………………….., представлявано от ……………………………., в качеството му/й на …………………………., наричано за краткост, ИЗПЪЛНИТЕЛ от друга.
Страните се споразумяха за следното:

І. ПРЕДМЕТ НА ДОГОВОРА.
 Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извършва доставка, монтаж, пускане в експлоатация, обучение за работа и гаранционна поддръжка на медицинска апаратура, наричана по-долу „оборудване”, за нуждите на ВЪЗЛОЖИТЕЛЯ, съгласно Приложение № 1 - Техническа/Ценова оферта и при условията, уговорени в настоящия договор.

 (2) Апаратурата, предмет на настоящия договор и окомплектовката към нея е описана в Техническа/Ценова оферта – Приложение № 1 към договора.
 (3) ВЪЗЛОЖИТЕЛЯТ не се задължава да възложи изпълнение на поръчката за всички обособени позиции посочени в Приложение № 1 към договора, а съгласно своите потребности и финансова обезпеченост.
II. ЦЕНИ И ОБЩА СТОЙНОСТ НА ДОГОВОРА.
Чл.2. Единичните цени за изпълнение на поръчката, по отделните обособени позиции, са определени в Приложение №1 – Ценова оферта, неразделна част от настоящия договор.
Чл.3. Цените са определени при условията на доставка до краен получател, монтаж, пускане в експлоатация, обучение на персонала за работа, гаранционна поддръжка и други дейности, свързани с изпълнение предмета на поръчка.
Чл.4. Цените са фиксирани и не подлежат на промяна за срока на действие на договора.
Чл.5. Общата стойност по договора е в размер на ……………………. лв. (…………………………………………………..) без ДДС или ………………………. лв. (……………………………………………………..) с включен ДДС и е в зависимост от нуждите и финансовата обезпеченост на ВЪЗЛОЖИТЕЛЯ.
ІІІ.  УСЛОВИЯ И НАЧИН НА ПЛАЩАНЕ
Чл.6. (1) Плащането по настоящия договор се осъществява в български лева, чрез  банков превод от страна на ВЪЗЛОЖИТЕЛЯ, по следната банкова сметка на ИЗПЪЛНИТЕЛЯ: 
IBAN: …………………………, 
BIN код: …………………, 
банка: ……………………………………,
(2) При промяна на банковата сметка на ИЗПЪЛНИТЕЛЯ или други негови банкови данни, същият е длъжен да уведоми ВЪЗЛОЖИТЕЛЯ, в тридневен срок от настъпване на промяната.

(3) Заплащането на доставеното оборудване се извършва отложено, в срок до 30 (тридесет) календарни дни, считано от датата на издаване на проформа фактура, след представяне на:

- копие от получено възлагателно писмо, изпратено от ВЪЗЛОЖИТЕЛЯ. 
(4) При извършване на плащания от страна на ВЪЗЛОЖИТЕЛЯ на ИЗПЪЛНИТЕЛЯ, следва да се погасяват най-напред главницата, а след това лихвите.

Чл.7. За изпълнение на поръчката, без подадена писмена заявка, ВЪЗЛОЖИТЕЛЯТ няма задължения за плащане.

ІV.  СРОК НА ИЗПЪЛНЕНИЕ

    Чл.8. Изпълнителят е длъжен да достави, монтира и пусне в експлоатация оборудването, по всяка отделна обособена позиция, в срок до ……………. (………) седмици, считано от получаване на възлагателно писмо от ВЪЗЛОЖИТЕЛЯ.  

Чл.9. При забавено изпълнение на доставката, ВЪЗЛОЖИТЕЛЯТ не е длъжен да я приема и плаща.

Чл.10. ИЗПЪЛНИТЕЛЯТ се задължава, в срок не по-късно от  12 (дванадесет) часа преди експедицията, да уведоми писмено или по факс ВЪЗЛОЖИТЕЛЯ за извършване на доставките, предмет на настоящия договор. 

Чл.11. ИЗПЪЛНИТЕЛЯТ е длъжен, в срок не повече от 12 (дванадесет) часа от получаване на заявката, да уведоми писмено или по факс ВЪЗЛОЖИТЕЛЯ при невъзможност да достави заявените стоки.

V. ПРИЕМАНЕ НА ОБОРУДВАНЕТО

     Чл.12. (1) Оборудването следва да се предаде в РЦТХ – Плевен, съгласно указанията на ВЪЗЛОЖИТЕЛЯ, на упълномощено от него лице. За приемането и предаването се съставя приемно – предавателен протокол, в два екземпляра, който се подписва от упълномощени представители на двете страни.
    (2) При предаване на оборудването, ИЗПЪЛНИТЕЛЯТ е длъжен да представи ръководство за употреба на български език, както и други  документи представени му от производителя, свързани с експлоатацията (упътвания, документи за гаранционен срок и др.) и подписан от него списък на същото, с пълно описание на техническите му характеристики и окомплектовка.

    (3) За монтажа и пускането в експлоатация на оборудването, се съставя и подписва протокол от упълномощени представители на двете страни.

VІ.  ЗАДЪЛЖЕНИЯ НА ВЪЗЛОЖИТЕЛЯ
Чл.13. След сключване на договора да изпрати възлагателно писмо на ИЗПЪЛНИТЕЛЯ за доставка на съответната апаратура, предмет на договора.

Чл.14. Да приеме доставеното, монтирано и пуснато в експлоатация, в срок и на място, оборудване, отговарящо на уговорените в настоящия договор изисквания за вид, количество и качество. 

Чл.15. Да заплати доставеното, монтирано и пуснато в експлоатация оборудването по реда на чл.6 от настоящия договор.

VIІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

   Чл. 16. (1) ИЗПЪЛНИТЕЛЯТ е длъжен:

1. да достави, монтира, пусне в експлоатация и осигури гаранционното поддържане на оборудването, както и да обучи персонала на Възложителя за работа  с нея.

2. да прехвърли правото на собственост върху оборудването на ВЪЗЛОЖИТЕЛЯ;

3. да предаде на ВЪЗЛОЖИТЕЛЯ оборудването, съгласно правилата на чл. 8 от настоящия договор, във вид, количество, и качество, съгласно договореното, в оригинална опаковка, с ненарушена цялост;
4. да осигури за своя сметка транспорта по доставката на оборудването до отделните клиники на ВЪЗЛОЖИТЕЛЯ;

   (2) ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на задълженията си по договора.

  Чл.17. ИЗПЪЛНИТЕЛЯТ се задължава да предаде на ВЪЗЛОЖИТЕЛЯ следните документи: ръководство за употреба на български език, техническо описание и др., свързани с правилното използване. 

   Чл.18. (1) ИЗПЪЛНИТЕЛЯТ поема гаранционната поддръжка на медицинската аппаратура за срок от ………………………., считано  от датата на монтажа и пускането в експлоатация.

(2) ИЗПЪЛНИТЕЛЯТ се задължава да осигури сервиз за безвъзмездно отстраняване на всички повреди и отклонения от изискванията за качеството, които са възникнали в рамките на посочения в предходната алинея гаранционен срок. 
(3) ИЗПЪЛНИТЕЛЯТ не отговаря за повреди и отклонения от качеството на оборудването, възникнали в следствие на неправилна употреба и експлоатация от страна на ВЪЗЛОЖИТЕЛЯ.
Чл.19. При подписване на договора, ИЗПЪЛНИТЕЛЯТ е длъжен да представи документите съгласно чл. 101е, ал. 2 от ЗОП.
           Чл.20. В случай на неизпълнение на задълженията, произтичащи от настоящия договор, както и за заплащане на неустойките, ВЪЗЛОЖИТЕЛЯТ удовлетворява претенциите си първо чрез прихващане на сумите, които дължи на ИЗПЪЛНИТЕЛЯ, при липса на такива суми – от гаранцията за изпълнение, след което по съответния ред.

Чл.21. Изпълнителят има право да прехвърля и да залага паричните си вземания по настоящия договор след писмено уведомяване на Възложителя, в което да се посочва на кого се прехвърлят или в полза на кого се залагат, както и банкова сметка, по която се изплащат след прехвърлянето/залагането.
VIIІ. ГАРАНЦИОННИ СРОКОВЕ И ПОДДРЪЖКА
    Чл. 22. (1) ИЗПЪЛНИТЕЛЯТ се задължава, за собствена сметка, да поддържа гарнционно оборудването предмет на договора, в рамките на ………………………………

    (2) Гранционният срок започва да тече от датата на подписване на протокола за монтаж и пускане в експлоатация на оборудването.

    Чл. 23. ИЗПЪЛНИТЕЛЯТ гарантира нормалното функциониране на оборудването, описано в Приложение № 1 при спазване на условията, описани в гаранционната карта.

    Чл. 24. (1) Заявката на ВЪЗЛОЖИТЕЛЯ за отстраняване на възникнала повреда на оборудването се прави по телефон или писмено на факс.

    (2) Заявката трябва да съдържа информацията за: повредата, часа и датата, когато е констатирана и вероятния характер на повредата.

    Чл. 25. ИЗПЪЛНИТЕЛЯТ се задължава в срок до ……….. (……………..) часа, след получаване на уведомителното писмо, да изпрати свой специалист/и, който да констатира повредата.

    Чл.26.(1) Срокът за отстраняване на повредата е до …………… (……….…………………) часа, считано от момента на уведомяването на ИЗПЪЛНИТЕЛЯ, а ако е необходим по-дълъг срок той се определя в двустранен протокол за предаване на оборудването за ремонт. В този случай ИЗПЪЛНИТЕЛЯТ предоставя за временно ползване (до отстраняване на повредата) функционално еквивалентно оборотно устройство от същия вид и качеството.

    (2) Когато е необходим ремонт в сервиз на ИЗПЪЛНИТЕЛЯ, транспортът на оборудването до сервиза и обратно е за сметка на ИЗПЪЛНИТЕЛЯ.

     Чл. 27. В случай, че се установят скрити недостатъци, за които ИЗПЪЛНИТЕЛЯТ е бил уведомен, в рамките на гаранционния срок, той е длъжен да ги отстрани или замени некачественото оборудване, устройство или част с ново/и със същите или по – добри характеристики. Всички разходи по замяната са за сметка на ИЗПЪЛНИТЕЛЯ.
     Чл.28. Всички вложени резервни части, в рамките на гаранционния срок на оборудването, са за сметка на ИЗПЪЛНИТЕЛЯ.
   Чл.29. ИЗПЪЛНИТЕЛЯТ извършва за своя сметка профилактични прегледи на доставената медицинска апаратура, минимум веднъж на 6 (шест) месеца, в рамките на гаранционния срок.

ІХ.  КАЧЕСТВО
Чл.30. Качеството на оборудването, предмет на настоящия договор, следва да отговаря на техническите стандарти на производителя, и Приложение №2.

Х.ОТГОВОРНОСТ ПРИ ЗАБАВА И НЕТОЧНО ИЗПЪЛНЕНИЕ НА ИЗПЪЛНИТЕЛЯ. ВЪЗРАЖЕНИЯ.
Чл.31. ВЪЗЛОЖИТЕЛЯТ може да представя възражения пред ИЗПЪЛНИТЕЛЯ за:

а) количество и не комплектност на оборудването и/или съпътстващата  документация – явни недостатъци;

б) качество – скрити недостатъци:

1. при доставяне на оборудване, не от договорения вид по чл.1 от настоящия договор;

2. при констатиране на дефекти при употреба на оборудването; 

Чл.32. Възражения за скрити недостатъци се правят през целия гаранционен  срок на доставеното оборудване, като рекламацията се придружава задължително от констативен протокол.

Чл.33. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти, в 15 ( петнадесет) дневен срок от констатирането им. Във възражението се посочва номера на договора, оборудването (част от оборудването), основанието за възражение и конкретното искане на ВЪЗЛОЖИТЕЛЯ.

Чл.34. В 3 (три) дневен срок от получаване на възражението, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно, дали приема възражението или го отхвърля.

Чл.35. При възражение за явни недостатъци, ИЗПЪЛНИТЕЛЯТ е длъжен, в срока от 15 (петнадесет) дни, считано от получаване на писмено уведомление от ВЪЗЛОЖИТЕЛЯ,  да достави за своя сметка и риск, на мястото на изпълнение, количествата, липсващи в доставката и/или не комплектно договорено оборудване, или да върне съответната част от заплатената цена.

Чл.36. При възражение за скрити недостатъци, ИЗПЪЛНИТЕЛЯТ е длъжен, в срока от 15 (петнадесет) дни, считано от получаване на писмено уведомление, да замени дефектното оборудване с такова, което отговаря на условията за качество и вид в настоящия договор, за своя сметка и риск, включително разходите и рисковете по доставяне или да върне съответната част от заплатената цена.
Чл.37. Изборът на една от възможностите – да се върне съответната част от платеното или да се достави ново оборудване, принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.
Чл.38. Оборудването с констатирани недостатъци – скрити или явни – се задържа от ВЪЗЛОЖИТЕЛЯ до уреждане на възражението.

Чл.39. При наличие на забавено изпълнение от страна на ИЗПЪЛНИТЕЛЯ, както и при възражение от страна на ВЪЗЛОЖИТЕЛЯ, последвано от писмено уведомление с искане за изпълнение, при което ИЗПЪЛНИТЕЛЯТ не изпълни задълженията си по настоящия договор в срок, същият дължи на ВЪЗЛОЖИТЕЛЯ:

1. неустойка в размер на 0.2 % на ден върху общата стойност на договора без ДДС.
 2. обезщетение за претърпените действителни вреди, в случаите когато те надхвърлят договорената неустойка.
ХІ. СРОК НА ДОГОВОРА И НАЧИН НА ПРЕКРАТЯВАНЕ
Чл.40. Договорът влиза в сила от датата на подписването му от двете страни и важи за срок от една година, както следва: от ………………………….. до ………………………
Чл.41. Договорът се прекратява в следните случаи:

1. С  изтичане срока на договора;
2. ВЪЗЛОЖИТЕЛЯТ може да прекрати настоящия договор за обществена поръчка, ако в резултат на обективни обстоятелства възникнали след сключването му, не е в състояние да изпълни своите задължения;
3. В случай, че по отношение на ИЗПЪЛНИТЕЛЯ настъпят обстоятелствата по чл. 47, ал. 1 от ЗОП, ВЪЗЛОЖИТЕЛЯТ има право да прекрати едностранно настоящия договор без предизвестие и без да дължи неустойки;
4. ВЪЗЛОЖИТЕЛЯТ има право да прекрати едностранно настоящия договор, без предизвестие и без да дължи неустойка, като усвои гаранцията за изпълнение на ИЗПЪЛНИТЕЛЯ в пълен размер, при неспазване на договорените условия от страна на ИЗПЪЛНИТЕЛЯ, за повече от три дни, считано от деня в който задължението е станало изискуемо;
5. В случай на предявени три и/или повече възражения, при условията на раздел Х от настоящия договор, ВЪЗЛОЖИТЕЛЯТ може да прекрати договора едностранно без предизвестие;
6. В случай на виновно неизпълнение от страна на ИЗПЪЛНИТЕЛЯ на задълженията си, по смисъла на чл.8 от настоящия договор, ВЪЗЛОЖИТЕЛЯТ може да прекрати договора едностранно, без предизвестие и без да дължи неустойки;
7. Договорът може да бъде прекратен от страна на ИЗПЪЛНИТЕЛЯ, с 30-дневно писмено предизвестие, при обективна невъзможност да изпълнява поетите в договора условия, като ВЪЗЛОЖИТЕЛЯТ усвоява гаранцията за изпълнение на ИЗПЪЛНИТЕЛЯ.

ХІІ.СЪОБЩЕНИЯ
Чл.42. Всички съобщения между страните, свързани с изпълнението на този договор, са валидни ако са направени в писмена форма, подписани от упълномощените представители на ВЪЗЛОЖИТЕЛЯ и ИЗПЪЛНИТЕЛЯ. 

Чл.43. За  дата на съобщението се смята:

1. датата на предаването – при връчване на съобщението;

2. датата на пощенското клеймо на обратната разписка, при изпращане по пощата;

3. датата на приемането при изпращане по факс.

Чл.44. Валидни адреси на страните:

	ВЪЗЛОЖИТЕЛ:
	ИЗПЪЛНИТЕЛ:       

	„РЦТХ – ПЛЕВЕН”
	……………………………………..  

	гр. Плевен, п.к. 5800,
	гр. ………………., п.к………………

	бул. „Русе” № 36,
	………………………………………

	Факс: ……………………………;

Телефон: …………………………..
	Факс:………………………………. 

Телефон:…………………………… 


Чл.45. При промяна на адреса, съответната страна е длъжна да уведоми другата в тридневен срок от промяната.

ХІІІ.  СПОРОВЕ

Чл.46. Възникналите през времетраенето на договора спорове между страните се решават чрез преговори между тях.

Чл.47. В случай, че не се постигне споразумение по предходния член, всички спорове ще бъдат решавани по съдебен ред, пред компетентните съдилища. 
Чл.48. За неуредените в настоящия договор въпроси се прилагат разпоредбите на ЗОП, ТЗ и ЗЗД и действащото в Република България законодателство.

Неразделна част от настоящия договор е Приложение №1 - Ценова оферта /Техническа спецификация.
Настоящият договор се състави и подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ. 
	ВЪЗЛОЖИТЕЛ: 


                                           ИЗПЪЛНИТЕЛ:

„РЦТХ-Плевен”                                                                         „……………………………”              

Директор : ………………..                                                        Управител: ………………………

                    /Д-р Лако Лаков/                                                                /…………………………../

Главен счетоводител: ………………….
                          /Адриана Сотирова/

